b'\n_START_ARTICLE_\nTone Kropu\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nZaradi uporni\xc5\xa1tva proti okupatorju so trije \xc4\x8dlani njegove dru\xc5\xbeine umrli v Auschwitzu, dva pa sta bila ustreljena kot talca v celjskem Starem piskru. Sam se je rosno mlad vlkju\xc4\x8dil v NOB (s partizanskim imenom Do\xc5\xa1en), najprej je bil kurir v Zidan\xc5\xa1kovi, nato pa je vodil skojevce \xc5\xa0landrovi v brigadi._NEWLINE_Sprva je bil zaposlen v gozdarstvu in kasneje v mariborskih politi\xc4\x8dnih organizacijah; v letih 1952\xe2\x88\x921959 sekretar in nato predsednik CK Ljudske mladine Slovenije. Po diplomi na Visoki \xc5\xa1oli za politi\xc4\x8dne vede v Beogradu je leta 1962 postal sekretar (1965 politi\xc4\x8dni sekretar) Mestnega komiteja ZKS Maribor (na V. kongresu ZKS leta 1965 je bil izvoljen tudi v izvr\xc5\xa1ni komite CK ZKS oz.1966 v predsedstvo CK). Odlo\xc4\x8dno se je postavil na stran reformatorjev in pridobil za reformne cilje tudi mariborske gospodarstvenike. V letih 1968-1972 je kot predsedoval Zvezi sindikatov Slovenije, ki jo je iz podru\xc5\xbenice jugoslovanskkih sindikatov preoblikoval v samostojen republi\xc5\xa1ki sindikat. V tem \xc4\x8dasu je bil tudi poslanec Zbora narodov v jugoslovanski zvezni skup\xc5\xa1\xc4\x8dini. Leta 1972 je bil kot \xc4\x8dlan najo\xc5\xbeje skupine Kav\xc4\x8di\xc4\x8devih reformatorjev prisiljen umakniti iz javnega politi\xc4\x8dnega \xc5\xbeivljenja in preiti v gospodarstvo. Med 1972 in 1984 je bil tri mandate generalni direktor Hidromonta\xc5\xbee v Mariboru, ki je izvajalo najzahtevnej\xc5\xa1e projekte, vklju\xc4\x8dno z jedrsko elektrarno.Uspe\xc5\xa1no je uveljavljal sodobne mened\xc5\xbeerske prijeme in za uspe\xc5\xa1no vodenje podjetja (potem je bil \xc5\xa1e do 1988 njen predstavnik v Berlinu) leta 1983 prejel Kraigherjevo nagrado. Leta 2005 mu je Mestna ob\xc4\x8dina Maribor podelila naziv \xc4\x8dastnega ob\xc4\x8dana. Dejaven je bil tudi v lovski organizaciji v Mariboru in na nacionalni ravni, za kar je dobil vrsto prizanj.'